Мисрда зўравонликлар тўхтамаяпти\nҚоҳирадаги Таҳрир майдони 23 ноябр оқшомида.\nМиср пойтахти Қоҳира марказидаги Таҳрир майдони яқинида намойишчилар билан хавфсизлик кучлари ўртасида тўқнашувлар олти кундан буён давом этмоқда.\nИчки ишлар вазирлиги биноси жойлашган кўчада 23 ноябр куни шиддатли тўқнашувлар рўй бергани хабар қилинди.\nНамойишчилар бинони штурм қилишига йўл қўймаслик учун полиция кучлари уларга қарши кўздан ёш оқизувчи газ ва резина ўқлар ишлатди.\nМисрни вақтинча бошқараëтган маршал Ҳусайн Тантавий мамлакат бошқарувини 2012 йил ўртасида қадар сайланадиган фуқаровий президентга топширишни ваъда қилганига қарамай, зўравонликлар давом этмоқда.\n23 ноябр куни Мисрнинг Александрия шаҳрида намойишчилар ва полиция ходимлари ўртасида рўй берган тўқнашувда бир фуқаро нобуд бўлди, 28 нафари жароҳатланди.\nСобиқ президент Ҳусни Муборак феврал ойида ҳокимиятдан ағдарилган кейин унинг даврида узоқ муддат Миср мудофаа вазири лавозимида ишлаган маршал Тантавий Қуролли кучлар олий кенгаши раиси сифатида ҳокимиятни эгаллаган эди.\nСешанба куни телевидение орқали халққа мурожаатида Тантавий 28 ноябр куни бўладиган парламент сайловидан олти ёки етти ой кейин президент сайлови ўтказилишини ваъда қилган эди.\n- Парламент сайлови белгиланган вақтда ўтказилади. Президент сайлови 2012 йил июн ойи охиригача ўтказилади. Қуролли кучлар олий кенгаши мамлакатни бошқаришга қаракат қилмайди ва мамлакат манфаатларини ҳамма нарсадан юқори қўяди. Ҳарбийлар бошқариш ваколатини зудлик билан топшириш ва мамлакатни ҳимоя қилишдек ўз вазифасини бажаришга тайёр турибди, - дея баёнот берди маршал Тантавий.\nБироқ Таҳрир майдонида норозилик намойишини давом эттираëтган минглаб мисрликлар Тантавийнинг бу таклифини қабул қилмади ва ҳарбий кенгашдан мамлакатни бошқаришни зудлик билан муваққат фуқаровий кенгашга топширишни талаб қилмоқда.\nМисрда оммавий намойишлар қайта бошланганидан кейин парламент сайловига роппа-роса бир ҳафта қолганида, яъни 21 ноябр куни ҳукумат истеъфога чиқиш ҳақида ариза топширди.\nЭссам Шараф бошчилигидаги ҳукумат маршал Тантавий раис бўлган Миср Қуролли кучлари олий кенгаши томонидан тайинланган эди.\nСешанба куни маршал Ҳусайн Тантавий ҳукумат истеъфосини қабул қилганини эълон қилди.\nТиббиёт ходимлари ва инсон ҳуқуқлари фаолларига кўра, шанба кундан бери намойишчиларга нисбатан қўлланилган зўравонлик оқибатида камида 35 киши нобуд бўлган.\nРасмий маълумотларга кўра, 21 ноябрдан бери давом этаётган зўравонликларда 28 киши ўлган.\n23 ноябр куни Инсон ҳуқуқлари бўйича БМТ олий комиссари Нави Пиллей намойишчиларга қарши “меъёрдан ортиқ” куч қўллагани учун Миср раҳбарларини кескин қоралади.\nҒарб давлатлари ҳукуматлари, жумладан, Қўшма Штатлар ва Германия 28 ноябр куни Ҳусни Муборак ҳокимиятдан ағдарилганидан бери Мисрда илк бор демократик тарзда парламент сайловлари ўтказилиши арафасида рўй бераётган зўравонликлар хусусида жиддий ташвиш билдириб, мисрликларни ўз хоҳиш-иродаларини сайловда билдиришга чақирди.


Қозоғистон ва Эрон янги шартнома тузди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон ва Эрон ҳамкорлиги кенгаймоқда. Томонлар фуқаролик ишлари бўйича ўзаро ҳуқуқий ёрдам кўрсатиш хусусида шартнома имзолаш ниятида. Лойиҳа 1 июлгача жамоатчилик муҳокамасида бўлади. Эронлик ҳуқуқшунослар фикрича, мамлакатлараро шартнома халқаро ҳуқуқ меъёрларига риоя қилинган ҳолда тузилган. Астана ва Теҳрон тадбиркорлари ўртасида яқин алоқа шаклланганини ҳисобга олсак, ушбу ҳужжат мунозарали ҳолатларга йўл бермайди ва ўзаро келишувлар соҳасини кенгайтиради.\nАББАС КОУЧ НЕЖАД, ХАЛҚАРО ҲУҚУҚИЙ АДВОКАТ:\n- Мамлакатлар ўзаро сиёсатда, иқтисодиёт ва ишбилармонликда яқин алоқа боғлаган тақдирдагина бундай шартномалар имзолашади. Эрон ва Қозоғистон ўртасидаги муносабатлар ҳақиқатан муваффақиятли ривожланмоқда. Шунинг учун биз мазкур шартномани имзолашни истадик. Ҳужжатга кўра, ўз ҳуқуқларини ҳимоя қилиш учун ҳар иккала мамлакат суд идораларига мурожаат этиш мумкин. Бу эса давлатларнинг ҳуқуқий соҳада ҳамкорлик қилишига имкон яратади.\nШартномага мувофиқ, бир мамлакат фуқаролари иккинчи мамлакат ҳудудида экан, шахсий ва мулкий ҳуқуқларини ҳимоялаш имконига эга бўлади. Бундан ташқари, мазкур шартнома ҳуқуқий тизимнинг барча тармоқларини қамраб олган. Зарурат туғилган тақдирда Эронда бўлган қозоғистонликлар фуқаролик, оила, никоҳ, тадбиркорлик, тижорат, меҳнат масалаларида ҳар қандай маслаҳат ва амалий ёрдам олишларига имкон туғилади. Икки давлат ҳуқуқни ҳимоя қилувчи ташкилотлари эса фуқаролик суд жараёнлари бўйича, шунингдек, бошқа зарур маълумотларни ҳам ўзаро баҳам кўра олади.\nКАРАН РУҲОНИЙ, ХАЛҚАРО ҲУҚУҚ БЎЙИЧА ФАЛСАФА ДОКТОРИ:\n-Ушбу шартнома туфайли ватандошларимиз ўзларининг муҳофазаланганлигини ҳис этади. Ҳужжат муаммоли вазиятларда одамлар ўзини қандай тутиши лозимлигини, кимга мурожаат этиши, кимдан ёрдам олиши, қандай ҳужжатлар зарурлигини аниқ белгилаб беради. Албатта, ҳужжат оддий одамлар учун ҳам муҳим, ва айни вақтда тадбиркорларга жуда фойдали. Ўз юртидан минглаб километр узоқ масофада ҳам мамлакати кўмагини олган ҳолда иш юритиш ҳам хавфсиз, ҳам қулай.\nШу тариқа, юртдошларимиз ҳам Эрон аҳолиси билан бир хил шартларда судга мурожаат этиш ҳуқуқига эга бўлади. Бундан ташқари, тегишли сабаблар бўлмаган тақдирда Қозоғистон фуқаролари иштирок этаётган суд мажлислари кейинга қолдирилиши мумкин эмас.


Дунёдаги машҳур футболчилардан бири, «Манчестер Юнайтед» жамоасининг ярим ҳимоячиси, асли келиб чиқиши гвинеялик Поль Лаби Погба The Daily Mail нашрига берган интервьюсида ўзининг қандай мусулмон бўлгани ҳақида сўзлаб берган. Унинг айтишича, Рамазон ойида қилган Умра сафари унинг ҳаётида катта бурилиш ясаган ва кўп нарсани тушуниб етишига ёрдам берган.\nСпортчи ўз интервьюсида «гарчи онам мусулмон бўлсаларда, мен ўзим мусулмон эмас эдим», дейди. Хусусан, Погба сўнгги пайтларда Ислом дини шаънига нисбатан айтилаётган ноўрин фикрларни инкор қилар экан, бу — дунёдаги ҳақ дин эканини маълум қилади. Машҳур футболчи, аслида ислом бу чиройли дин, ҳар қандай киши у билан муносабат ўрната олиши мумкинлиги, Ислом бу инсонларга ҳурмат кўрсатувчи дин эканлигини таъкидлаган.\nИслом.уз интернет нашрининг маълум қилишича, у мусулмон дўстлари билан суҳбатлашиб турган. Улар билан бирга ибодат қилиб, кўплаб саволларига жавоб топганини ҳамда мусулмон бўлганини маълум қилган.\n505 марта ўқилди\nДругие материалы в этой категории: « Афинада биринчи масжид барпо этилди\tШвейцарияда бўлиб ўтган Қуръон мусобақаси ғолиблари Ҳажга йўлланма олди »\nСўзламасада, иймонда ибрат бўлувчилар. Навоий вилоятида имконияти чекланган фуқаролар билан олиб борилаётган ишлар қандай?\nДоғистонда 44 тонна гўшт муҳтожларга тарқатилди\nФаластин бош судяси Ал Ақсодан айрим Мусҳафларни олишга қарор берди\nДоғистонлик зиёратчилар Саудия Арабистонида ЙТҲга учради\nМаданий мерос ҳафталиги Тошкент, Самарқанд, Сурхондарё вилоятларида ўтади\nАҳолига китоб мутолаасининг фойдалари ҳақида сўзлаб берилди\nҚирғизистон фуқароларини Сурия ва Ироқда қайтаришни бошлайди\nБангладешликлар Ҳайитда қариндошиникига кетгани сабаб йирик ёнғиндан омон қолди\nБуюк муҳаддис номидаги масжид янгидан қурилади\nПодшоҳ меҳмонларининг миннатдорлиги\nҲожиларимиз ҳаждан келишди\nЯкшанба мутолааси: хафта давомидаги энг сара мақолалар\nДастлабки гуруҳ ҳожиларимиз она Ватанга жўнаб кетишди\nҲашар – ободлик белгиси\nҲар қандай ибодатлар, савобли амаллар поклик ила бошланади\nРоссия кутубхоналаридан Ўзбекистон тарихига оид энг нодир қўлёзмалар топилди\nМамлакатимизга эшитиш ва гапириш имконияти чекланган сайёҳлар ташриф буюрди\nЎзбекистонда сайёҳлар учун яна бир қулайлик яратилади\nСаудия Арабистонида биринчи марта маҳкумларнинг ҳаж қилишига рухсат берилди\nФоторепортаж: Тиллашайх масжиди\nСаудиянинг “Билади” нашрида “Ҳожилар давлат кўмагини ҳар қадамда ҳис этмоқда” номли мақола эълон қилинди\nАндижонда “Қурбонлик - 2019” тадбирлари\nҲожиларимиз шайтон рамзига тош отишмоқда


Realme компанияси биринчи 108-Мп камерали смартфонини тақдим этди | Mobinfo.uz\nRealme компанияси биринчи 108-Мп камерали смартфонини тақдим этди\nСмартфонлари Ўзбекистон бозорида ҳам сотиладиган Realme компанияси янги Realme 8 линейкасидаги смартфонларини тақдим этди. Ушбу қурилмаларнинг Realme 8 Pro номли версиясига 108-Мп. асосий камера ўрнатилди. Телефон корпуси орқасига йирик ҳарфларда Dare to leaf деган мотивацион ёзув туширилган.\nСмартфон камерасида 108-мегапикселли Samsung HM2 датчикидан фойдаланилган бўлиб, унда 12-Мплик 9 расм битта ёрқин суратга айлантирилади. Камера 3 каррали зумга ҳам эга. Шунингдек, у ISOCELL Plus ва Smart-ISO технологиялари ёрдамида олинаётган суратлар сифатини яхшилайди. Тунги суратлар учун Starry Mode режими мавжуд. Ушбу режим ёрдамида, масалан, бир соат давомида олинган 240 кадрлик суратларни 8-секундлик видеога бирлаштириш мумкин.\nАсосий датчик ёнида 8-мегапикселли ультракенг камера (119 градусли тасвир), 2-МП макрокамер ва 2-МП монохром датчик мавжуд. Фронталь камера 16-мегапикселли (IMX471, f/2.45).\nRealme 8 Pro моделига 6,4-дюймовлик Super AMOLED дисплей (1000 нит, 180 Гц частотали), Snapdragon 720G процессори, 6/8 ГБ оператив ва 128 ГБ доимий хотира ўрнатилган. Хотира ҳажмини microSD-карта ёрдамида ошириш мумкин.\nАвтономлик учун 4500 мАсоатлик аккумулятор жавоб беради. Ишлаб чиқарувчи маълумотига кўра, битта заряддан 8 соат ўйин ўйнаш ёки 20 соат видео кўриш мумкин. Комплектда 50 Втлик зарядлаш қурилмаси ҳам бор.\nRealme 8 Pro Infinite Black (қора), Infinite Blue (кўк) ва Illuminating Yellow (сариқ) рангли корпусларда $250 (6/128 ГБ) ва $275 (8/128 ГБ) нархларда сотувга чиқади.\nSamsung оснастила Galaxy J2 Pro системой световых уведомлений\nЗапись опубликована 26.03.2021 автором admin в рубрике Новинки с метками 108-МП камерали смартфон, Realme 8 Pro.\n← Meizu 18 Prо Apple ва Samsung флагманларидан яхши суратга оладими? Тошкентда Redmi Note 10 ва Note 10 Pro моделларининг сотувлари бошланди →


Шавкат Мирзиёев: «Бундан буён ишни «ўзибўларчилик кайфияти»да ташкил қилишга йўл қўйилмайди» - Zamin.uz\n09:58 / 27.07.2018\nЎзбекистон Республикаси Президенти Шавкат Мирзиёев раислигида 26 июль куни хорижий инвестициялар иштирокидаги лойиҳаларни амалга ошириш, бу борадаги қолоқликларни бартараф этиш, сармояларни ўзлаштиришни жадаллаштириш масалаларига бағишланган видеоселектор йиғилиши ўтказилди. Бу ҳақда Президент матбуот хизмати хабар берди.\nУнда ҳукумат аъзолари, давлат ва хўжалик бошқаруви органлари раҳбарлари, вилоятлар ҳокимлари, Ўзбекистоннинг хориждаги дипломатик ваколатхоналари раҳбарлари иштирок этди.\nЖорий йилда инвестиция ва инфратузилма лойиҳалари дастурлари доирасида барча манбалар ҳисобидан 2 минг 612 та инвестиция лойиҳасини амалга ошириб, жами 6 миллиард 850 миллион доллардан зиёд маблағларни ўзлаштириш белгиланган.\nЙиғилишда мазкур сармояларни ўзлаштириш ва лойиҳаларни амалга ошириш ҳолати сустлиги танқид қилинди.\nБунинг асосий сабабларидан бири тармоқлар ва корхоналар раҳбарларининг масъулиятни ўз зиммасига олишни истамай, маблағларнинг асосий қисмини ўзлаштиришни йил охирига белгилаш амалиётидир. Яна бир сабаб – кредит ресурслари пухта ишланган ва ҳужжатлари тайёр лойиҳалар учун эмас, балки «олдин маблағ олайлик, кейин бир гап бўлар» қабилида жалб қилинган. Инвестиция лойиҳаларини амалга оширишни мувофиқлаштириш ва назорат қилиш баҳонаси билан кўп жараёнлар мураккаблаштириб юборилган, ортиқча бюрократик тўсиқлар пайдо бўлган.\nШу каби муаммоларни бартараф этиш, инвестиция лойиҳалари ижросини ўз вақтида ва сифатли таъминлаш мақсадида жорий йил 16 июль куни Ўзбекистон Республикаси Президентининг халқаро молия институтлари ва хорижий мамлакатлар молия ташкилотлари иштирокидаги лойиҳалар ҳужжатларини тайёрлаш ва бажариш самарадорлигини оширишга оид қарори қабул қилинди. Унга мувофиқ, энди бундай лойиҳалар мутлақо янги тизим асосида амалга оширилади.\nБиринчидан, вазирлик ва идоралар, хўжалик бирлашмалари, йирик корхоналар ва ҳокимликлар таклифлари асосида истиқболли лойиҳаларнинг йиғма рўйхати шакллантирилиб, шу асосда Инвестиция қўмитаси томонидан халқаро молия институтлари билан ҳамкорлик стратегиясини ишлаб чиқиш тартиби белгиланди.\nИккинчидан, лойиҳаларнинг техник-иқтисодий асосини Лойиҳа бошқаруви миллий агентлигида экспертизадан ўтказиш талаби бекор қилиниб, улар фақат Инвестиция қўмитаси ва Молия вазирлигида бир вақтнинг ўзида экспертиза қилинади. Натижада, аввал мазкур экспертиза учун ўртача 60 кун кетган бўлса, энди 14 кун талаб этилади.\nШу билан бирга, лойиҳани амалга ошириш жараёнида шартномалар қиймати аниқ сабабларга кўра 20 фоизгача ошадиган бўлса, тасдиқланган техник иқтисодий асосларга ўзгартириш киритилмайди. Илгари ушбу жараёнлар ҳам камида 3-6 ой вақтни олар эди.\nУчинчидан, тендер ҳужжатлари ва тендер асосида тузилган шартномалар энди ҳеч қандай экспертизадан ўтмайди. Тендер ҳужжатларини бундан буён харид комиссияси тасдиқлайди, шартномалар эса Инвестиция қўмитасида рўйхатдан ўтказилади.\nИлгари «кворум йиғилмади» деган баҳона билан тендерлар қолдирилиб, ойлаб, ҳатто йиллаб чўзилиб кетар эди. Энди тендер комиссияларида бу талаб бекор қилинди. Агар кворум йиғилмаса ҳам, Инвестиция қўмитаси ва «Ўзинжиниринг» лойиҳа институти вакиллари иштирок этаётган бўлса бўлди, тендер ўтказилади.\nТендерлар бўйича яна бир енгиллик – талабгорлар сони бўйича талаб бекор қилинди. Илгари 1 та лотга камида 3 та талабгор бўлмаса, тендер ўтказилмас эди. Энди талабгор битта бўлса ҳам, тендер ўтказилади, фақат ҳужжатлар халқаро ва хорижий молия ташкилотларининг талабларига мос бўлса бўлди.\nТўртинчидан, халқаро ва хорижий молия ташкилотлари иштирокидаги лойиҳалар доирасида харид қилинадиган товарлар қўшилган қиймат солиғи, божхона тўловлари, мақсадли жамғармаларга йиғимлардан, норезидент шахслар фойда ва даромад солиғидан озод этилди. Шунингдек, лойиҳаларни амалга оширишга жалб этиладиган хорижлик мутахассислар консуллик йиғимлари ҳамда виза бериш, рўйхатга қўйиш ва узайтириш учун давлат божидан ҳам озод этилади.\nЙиғилишда Инвестиция қўмитасига халқаро ва хорижий молия ташкилотлари иштирокидаги барча лойиҳаларнинг техник-иқтисодий асослари, тендер ҳужжатлари, импорт шартномаларини янги жорий қилинган тартиб асосида экспертиза қилиш ёки рўйхатга олиш ишларини жадаллаштириш бўйича топшириқлар берилди.\nБундан буён халқаро ва хорижий молия ташкилотлари иштирокидаги лойиҳаларни бажаришда ишни «ўзибўларчилик кайфияти» асосида ташкил қилишга йўл қўйилмайди. Ўзлаштирилмаган ҳар бир доллар учун барча даражадаги раҳбарлар шахсан жавоб беради. Ҳар бир лойиҳа ташаббускори ҳам масъулиятни ўз зиммасига олиб, лойиҳани ишлаб чиқиш, амалга ошириш ва якуний натижа учун жавобгар бўлади.\nЙиғилишда «Лойиҳани амалга ошириш гуруҳ»лари фолиятини самарали ташкил қилиш муҳимлиги алоҳида таъкидланди.\nИнвестиция қўмитасига барча гуруҳлар таркибини қайта кўриб чиқиб, уларни лойиҳалар кесимида эмас, тармоқлар йўналишида ихтисослаштириш асосида қайта ташкил этиш топширилди. Улардаги экспертлар меҳнатига ҳақ тўлаш тизимини такомиллаштириб, билим ва тажрибали, ҳалол, профессионал ходимларни ишга қабул қилиш зарурлиги таъкидланди.\n1 сентябрдан жорий йил якунига қадар махсус ўқув курсларини ташкил этган ҳолда лойиҳа гуруҳларининг раҳбар ва мутахассислари малакасини ошириш, «Лойиҳаларни амалга ошириш гуруҳ»ларига ишга қабул қилиш учун 1 январдан бошлаб сертификат тизимини жорий этиш вазифаси қўйилди.\nВидеоселекторда 2019 йилги инвестиция лойиҳаларини ишлаб чиқиш масаласига ҳам эътибор қаратилди.\nБош вазир ўринбосарлари, хўжалик бирлашмалари, Қорақалпоғистон Республикаси Жўқорғи Кенгеси, вилоятлар ва Тошкент шаҳри ҳокимликлари раҳбарларига тармоқ ва ҳудудий истиқболли инвестиция лойиҳалари бўйича инвесторлар топиш, техник-иқтисодий асосларни ишлаб чиқиш ва лойиҳани амалга оширишни тезлаштиришга қаратилган «Йўл хариталари» ишлаб чиқиш ва тасдиқлаш бўйича топшириқлар берилди.\n«Инвестиция лойиҳалари, жумладан, тўғридан-тўғри инвестициялар иштирокидаги лойиҳаларни амалга оширишда олдимизга жуда катта марраларни қўймоқдамиз. Президент қарорлари билан бу борадаги барча тўсиқлар олиб ташланди. Энди бирон-бир баҳонага сабаб қолмади», деди давлатимиз раҳбари.\nЙиғилишда маҳаллий ҳокимликлар раҳбарларининг хорижий давлатларга уюштирган хизмат сафарлари натижалари ҳам муҳокама қилинди. Инвестиция қўмитаси ҳамда Ташқи ишлар вазирлигига ҳокимликлар делегацияларининг хорижий хизмат сафарларида эришган келишувларини амалга оширилиши юзасидан таъсирчан назорат ва мувофиқлаштириш тизимини жорий этиш топширилди.\nВазирлар Маҳкамаси комплекслари раҳбарлари, мамлакатимизнинг хорижий давлатлардаги элчилари ва ҳокимларнинг ҳисоботлари тингланди. Хорижий инвестицияларни ўзлаштириш ва лойиҳаларни амалга оширишни жадаллаштириш, янги қувватларни ўз вақтида ишга тушириш бўйича чора-тадбирлар белгиланди. “Замин” янгиликларини “Facebook”да кузатиб боринг\n21-02-2019, 20:54, Ўзбекистон\n9-01-2019, 20:38, Ўзбекистон\n26-10-2018, 17:38, Ўзбекистон\n22-06-2018, 00:00, Ўзбекистон\nЭнди ҳокимлар хорижга чиқади, элчилар эса кунини ҳокимга қўнғироқ қилишдан бошлайди\n12-01-2018, 22:20, Ўзбекистон\nПрезидент инвестиция лойиҳаларини қайта кўриб чиқиш учун 2 ой муҳлат берди\n31-05-2017, 13:20, Ўзбекистон\nЯнгиликлар » Ўзбекистон » Шавкат Мирзиёев: «Бундан буён ишни «ўзибўларчилик кайфияти»да ташкил қилишга йўл қўйилмайди»


Суареснинг дубли Уругвайни мағлубиятдан қутқара олмади\n14 октябрь, 2020, 04:03\nТеглар:Уругвай | Эквадор | Луис Суарес\nСуарес жамоадошлари сенсация қурбонига айланди.\nЖаҳон чемпионати саралаш босқичидан ўрин олган учрашувлар КОНМЕБОЛ минтақасида ҳам давом эттирилмоқда. 2-турдан ўрин олган Эквадор ҳамда Уругвай терма жамоалари ўртасидаги ўйинда 4:2 ҳисоби қайд этилди.\nДастлаб, 15-дақиқада Кайседо ҳисобни очган бўлса, Микаэль Эстрада биринчи бўлимга қўшиб берилган 4-дақиқада ҳисобни ўзгартирди. Иккинчи таймда айнан унинг ўзи дубль қайд этиб, ҳисобдаги фарқни йирик кўринишга келтирди. Захирадан ўйинга қўшилган Гонсало Плата ҳам ўз исмини таблога ёздириб қўйишга муваффақ бўлди.\nМеҳмонлар ҳам 4 бор тўп киритди. Бироқ бу голлардан бири ўйиндан ташқари ҳолат, бошқаси қўп билан ўйин туфайли бекор қилинди. Луис Суарес 84 ҳамда 90+5-дақиқаларда пенальтидан ҳисобдаги фарқни қисқартирди.\nMoises Caicedo 15'\nMichael Estrada 45', 52'\nЧемпионат Мира. Квалификация. Южная Америка. 1-ый раунд 2-тур\nЛуис Суарес 84', 90'\nЭквадор дарвозабони тўпни ўйинга киритишга шошилмаяпти. Унга бошқа гол керак эмас.\nЛуис Суарес ҳисобдаги фарқни қисқартирди.\nЖарима майдонидаги қоидабузарлик туфайли мезбонлар дарвозасига иккинчи пенальти белгиланди.\nМайдон эгаларининг яна бир ҳужуми хавфли тус олди. Бироқ дарвозабон тўпни эгаллаб олишга эришди.\nАсосий вақтга 10 дақиқа қўшиб берилди.\nФедерико Вальверде ҳам майдонни тарк этди. Унинг ўрни Мауро Арамбарри томонидан тўлдирилди.\nМойсес Кайседо ва Микаэль Эстрада захирага олинди. Уларнинг ўрнида энди Леонардо Кампана ва Кристиан Нобоа ҳаракат қилади.\nКасерес жарима майдони яқинида рақибига нисбатан қўполлик ишлатди. Эквадорда қулай вазият юзага келди.\nТўп қаршисига яқинлашган Суарес дарвозабонга имконият қолдирмади.\nЖарима майдони ичида рақибига қўполлик ишлатган Паласиос жамоси зарарига пенальти ишлади.\nМезбонлар вакилига тиббий ёрдам кўрсатилди.\nРодриго Бентанкур ўрнига Лукас Торрейра майдонга тушди.\nГонсало Плата жарима майдонидаги палапартишликдан фойдаланиб кетди.\nЖароҳат олган Эстуриньянни махсус машинада майдондан олиб кетишди. Унинг ўрнига Диего Паласиос майдонга тушди.\nЭступиньян майдонда ётибди. Унга тиббий ёрдам керак.\nУругвайликлар рақиб ҳимоясини ёриб ўтишда муаммоларга дуч келмоқда.\nЭннер Валенсия ҳамда Ромарио Ибарра захирага олинди. Уларнинг ўрнига Гонсало Плата ва Алан Франко ўйинга қўшилди.\nЎйини чиқмаган Макси Гомес майдонни ткра этди. Унинг ўрнига Жонатан Родригес ўйинга қўшилди.\nДарвин Нуньес унга тўп оширилган вақтда ортга қайтиб улгурмаган эди.\nМакси Гомес жарима майдони ичида тўпни ўзига бўйсундиришига ҳимоячилар ҳалал берди.\nУругвайликларнинг ҳужумдаги ҳаракатлари ҳам бироз сусайди. Айниқса, 3-гол уларга салбий таъсир қилди.\nСен урмасанг, сенга уришади! Микеэль Эстрада жарима майдони ташқарисидан дарвозабоннинг ожиз нуқтасини топа олди.\nГол ҳисобга олинмади! Тўп рақиб жарима майдонида Нуньезнинг қўлига текканлиги ВАР тақдим этган такрорий лавҳада яққол билинди.\nҲакам яна видеотакрорлардаги ёрдамчилари билан алоқа ўрнатмоқда.\nУругвайликлар ҳақли равишда ҳисобни тенглаштирди. Дарвин Нуньезнинг зарбаси тўсинга тегиб, унинг ўзига қайтди ва ҳозиргина захирадан ўйинга қўшилдҳган Нуньез ҳисобни қисқартирди.\nУругвай иккинчи қирқ беш дақиқаликни фаол бошлади.\nБўлимлар оралиғида Уругвай сафида ўзгариш: Нандес ва Родригес ўрнига Нуньес ҳамда Де Ла Крус майдонга тушди.\nМикаэль Эстрада барибир ўз мақсадига етди!\nЭквадор посбони тўпни ўйинга киритишга шошмаяпти.\nЭннер Валенсиянинг жарима майдони ичидан берган зарбаси устун ёнгинасидан ўтиб кетди.\nБиринчи бўлимга 4 дақиқа қўшилди\nБурчак тўпини комбинацион ўйинга киритиб, жарма майдони чизиғидан зарба берган Анхель Менанинг уринишига аниқлик етишмади.\nЭквадорнинг ҳужумлари хавфлироқ тус олмоқда.\nСуареснинг жарима тўпидан йўллаган зарбаси жонли девордан ўтмади.\nРақибига нисбатан қўполлик ишлатган Груэсо огоҳлантирилди.\nТахмин ўзини оқлади! Гол бекор қилинди.\nБош ҳакам бу сафар ҳам ВАРга қулоқ солмоқда. Валенсия Годин билан курашда тўпни қўли билан ўйнаган бўлиши мумкинлиги тахмин қилинмоқда.\nГодиннинг хатосидан кейин яхши вазиятга эга бўлган эквадорликлар ҳисобни ўзгартирди. Валенсия зарба позициясида бўлишига қарамай, очиқ дарвоза қаршисидаги шеригини тўп билан таъминлади. Микаэль Эстрада вазиятдан унумли фойдаланди.\nБраво Родригеснинг ноаниқ узатмаси жамоасининг тезкор қарши ҳужумини барбод қилди.\nЖарима майдонига узатилган тўпни Домингес узоқлаштирди.Бироқ ҳужум иккинчи темп билан давом этмоқда.\nМакси Гомесга дарвозабон билан бирга-бир вазиятга чиқиб бориш учун тезлик етишмади.\nЭквадор футболчиси шериги узатган тўпга ета олмади.\nЭквадорнинг бурчак тўпи ноаниқ зарба билан якунланди.\nАраухо рақибларига бурчак зарбаси ишлаб берди. Ҳимоячи тўпни дарвозабонга узатишда қўпол хатога йўл қўйди.\nКайседо ҳисобни ўзгартиришига бир баҳя қолди. Қанотдан оширилган тўпга боши билан зарба берган мезбонлар вакилининг уринишига бироз аниқлик етишмади.\nЖарима майдонига Винья томонидан узатилган тўпга Суарес ета олмади.\nВидеотакрорларга мурожаат қилган ҳакам голни бекор қилди. Суаресга тўп етказиб берган жамоадоши воқеалар ривожидан бироз илгарилаб кетган экан.\nЁки бу вазиятда офсайд бормиди? Ҳакам ВАРга қулоқ солмоқда.\nСуарес дарҳол ҳисобни тенглаштирди!\nБурчакда шеригидан тўпни қабул қилган Мена бироз марказга юриб, дарвозага зарба йўллади. Тўп айланиб, дарвозадан жой олди. Дарвозабон тўпни қайтара олмаслигига Кайседо уни чалғитиши сабаб бўлди. Кейинчалик маълум бўлишича, Кайседо тўпга бироз бўлса ҳам тегинган экан. Гол унинг ҳисобига ёзилди.\nГодин рақибига қаршилик кўрсатиб, тўпни майдон ташқарисига чиқариб юборди.\nИбарра тўпни ўзидан узоқлаштириб юборди. Натижада, рақиби унга эга чиқди.\nЭстрада берган зарбани дарвозабон қайтаришга эришди.\nҲужумга ўтаётган мезбонлар қоида бузди. Тўп йўқотилди.\nМезбонлар ўз ярим майдонларида тўпни назорат қилмоқда.\nВальверде марказдаёқ рақиб ҳужумини тўхтатиб қолди.\nДастлабки дақиқаларда Анхель Менанинг фаол ҳаракатлари Эквадорга бурчак тўпини амалга ошириш имкониятини тақдим этди.\nLIVE Эквадор - Уругвай: Матнли трансляция


Ши Жинпинг - BBC News O'zbek\n...да чоп этилган 9:57 27 октябр 20209:57 27 октябр 2020\n2020 йил АҚШ сайлови: Хитой кимнинг ғалабасини хоҳлайди?\nBBC News, Пекин\nАҚШ президентлик сайлови Хитой Коммунистик партияси етакчилари учун кўп йиллардан бери ҳам асаббузарлик, ҳам турли ўйинлар манбаси бўлиб келган.\n...да чоп этилган 7:03 29 сентябр 20207:03 29 сентябр 2020\n...да чоп этилган 11:57 18 сентябр 202011:57 18 сентябр 2020\nХитой Шинжондаги аксар уйғур мусулмонлари ташланган лагерларни ҳимоя қилиб чиқди. Ғарб эса ўзлари бориб, уйғурларнинг аҳволини ўрганиш учун имкон беришни Хитойдан талаб қилишмоқда. Пекин вакиллари кўра, АҚШ уйғурлар баҳонасида Хитой манфаатларига зарба бермоқчи. Видео.\n...да чоп этилган 7:52 9 сентябр 20207:52 9 сентябр 2020\nАҚШ Шинжон-Уйғур бўлгасида ишланган Хитой товарлари экспортига тўсиқ қўймоқчи\nАҚШ энди Хитойнинг Шинжон-Уйғур бўлгасида ишлаб чиқарган муҳим маҳсулотлари экспортига тўсиқ қўймоқчи. Бунга сабаб - бир миллионга яқин аксар мусулмон уйғурнинг Хитойдаги лагерларга ташланиши ва мажбурий меҳнатга ундалаётгани. АҚШ Хитойнинг қайси товарларини олишни тўхтатмоқчи? Бу уйғурлар аҳволини яхшилайдими?\n...да чоп этилган 10:08 15 август 201910:08 15 август 2019\n...да чоп этилган 11:08 15 июн 201911:08 15 июн 2019\nМарказий Осиё: Душанбеда Президент Путин Хитой раҳбарига музқаймоқ сандиғи ҳадя қилди\nРоссия Президенти Владимир Путин Хитой Халқ Республикаси раиси Си Цзинпинни 66 ёшга тўлиши муносабати билан табриклади.


Йил терма жамоасига номзодлар эълон қилинди - xabar.uz\n15.12.2021 10:31 0 1432\nФИФА 2021 йилнинг рамзий терма жамоаси учун номзод футболчилар рўйхатини эълон қилди. Бу ҳақда ташкилот матбуот хизмати хабар берди.\nТерма жамоанинг якуний таркиби халқаро журналистлар, терма жамоалар бош мураббийлари ва сардорлари берган овозларга кўра аниқланади. Ғолиблар 2022 йил 17 январ куни эълон қилинади.\nНомзодлар рўйхатига 23 ўйинчи кирган:\nдарвозабонлар: Алиссон Беккер («Ливерпул»), Жанлуижи Доннарумма («Милан» / «Пари Сен-Жермен»), Эдуард Менди («Челси»);\nҳимоячилар: Давид Алаба («Бавария» / «Реал»), Жорди Алба («Барселона»), Трент Александер-Арнолд («Ливерпул»), Дани Алвес («Сан-Паулу» / «Барселона»), Леонардо Бонуччи («Ювентус»), Рубен Диаш («Манчестер Сити»);\nярим ҳимоячилар: Серхио Бускетс, Френки де Йонг (иккови — «Барселона»), Кевин де Брюйне («Манчестер Сити»), Бруну Фернандеш («Манчестер Юнайтед»), Жоржиньо, Нголо Канте (иккови — «Челси»);\nҳужумчилар: Карим Бензема («Реал»), Криштиану Роналду («Ювентус» / «Манчестер Юнайтед»), Эрлинг Холлан («Боруссия» Дортмунд), Роберт Левандовски («Бавария»), Ромелу Лукаку («Интер» / «Челси»), Лионел Месси («Барселона» / «Пари Сен-Жермен»), Неймар, Килиан Мбаппе (иккови — «Пари Сен-Жермен»).


Амир Олимхон фарзандининг Бухоро тарихига оид асари\nИстиқлол туфайли сўнгги манғит амири Саид Олимхоннниг Бухородаги ҳукмронлик даври (1910-1920) муҳожирликдаги турмуши ва шахсий ҳаёти қирралари (1921-1944) билан боғлиқ анчагина объектив маълумотларга эга бўлдик. Лекин бу ҳақда билганларимиз ва англаб етганларимиз катта уммондан бир томчи экан холос. Янгидан-янги маълумотларни ўзида жалаган китоб ва мақолалар билан танишар эканмиз ватанимиз тарихи ўта бой ва ранг-баранг воқеалар билан тошганлигига яна бир бор амин бўламиз. «Бухоро» нашриёти Саййид Мансур Олимийнинг «Бухор гоҳвораи Туркистон» («Бухоро-Туркистон бешиги») китобини чоп этди. Мансур Олимий Афғонистонда 1931 йилда таваллуд топган Амир Олимхоннинг 22 фарзандидан биридир. Ушбу китоб араб имлосида, форс тилида ёзилган бўлиб, илк бор 1996 йилда Туркия Республикасида чоп этилган. Бухоро Давлат Университети Ўзбекистон тарихи кафедрасининг доценти, мозийшунос, зукко олим Ҳ. Ҳ. Тўраев Мансур Олимийнинг китобини форс тилидан ўзбек тилига ўгириб, амалдаги алифбода китобхонларга туҳфа қилишдек савобли ишни бажарди. Ҳ. Ҳ. Тўраевнинг олти-етти йиллик меҳнати туфайли дунё юзини янгидан кўрган ушбу китобга сарфланган вақт зое кетмади. Бу каби машаққатли ва маъсулиятли, айни пайтда хайрли ишни Бухоро тарихидан чуқур хабардор бўлган, илмий тадқиқотлар тажрибаси ва ҳадисини мукаммал эгаллаган олимгина уддалай олиши барчага аён. Айтиш мумкинки, Ҳ. Тўраев юқоридаги таҳсинга сазовор тадқиқотчидир.\n«Бухора Туркистон бешиги» китобида юртимизни араблар томонидан истило қилиниши давридан ХХ аср 20-йилларигача бўлган тарихи ўз аксини топган.. лекин энг кўп саҳифалар сўнгги амир Сайид Олимхон, унинг аждо ва авлодлари ҳаёти, ҳамда фаолияти қирраларини ёритишга ажратилган Сайид Олимхоннинг отаси амир Абдулаҳадхон (1885-1910) шеърият ва адабиётга ихлоси баланд бўлганлиги, «Ожиз» тахаллуси билан ижод қилганлиги ҳақида маълумот бера экан муаллиф: «Ҳожи Неъматулло мухтарам мазкур амир (Абдулаҳадхон) топшириғи билан «Тазкират ул-ашъор» номли асар ёзган. Тазкирада «Ожиз» тахаллусида шеър битган амир Абдулаҳад шеърларидан намуналар келтирилади»-деб ёзади (62 бет). Совет даври адабиётларидан хон ва амирларни қонхўрлиги, шавқатсизлиги, зўравонлиги ва босқинчилиги, таловчилиги ҳақидаги бир-бирини такрорловчи маълумотларни ўқирдик. Ҳолбуки, Абдулаҳад сингари ҳукмдорлар савобли ишларга ҳам қодирлигини амалда исботлашган. У ўз ҳукмронлиги йилларида Маккаи мукаррама, Мадинаи мунавварада, Шом, Миср, Сурия ва Ироқда работлар, мехмонхоналар барпо этган экан. Улардан ҳозирги кунда муқаддас шаҳарларга зиёрат учун борувчилар фойдаланишмоқда. Мансурийнинг ёзишича, Абдулахад Франция банкига катта маблағ қўйган, ундан ҳозиргача фойдаланган эмас (69 бет). Амир Сайид Олимхон ҳам китобда ёзилишича 1914 йилда ўз вакилларидан Тўрақул, Қори Музроб, Қори Муҳаммадлар орқали ўн уч минг беш юз дона қоракўл терини Британия Ҳиндистонига юборган. 1921 йил Афғонистондан туриб Ҳожи Исмоилбек ва Тўрақулни қоракўл териларни сотиш учун Лондонга (Англия) юборади. Қоракўл терилар 175 00000 ҳинд рупиясига сотилади, шу пул маблағининг 27930,2,9, пенс инглиз фунти Лондоннинг «Grind lays Bank P. J. C.” банкасига амир Олимхон номига ўтказилади. Амир Олимхоннинг фарзандлари Лондон ва Пешовар банкаларига неча бор мурожат қилишларига қарамай ҳанузгача пуллар қайтарилмаган, ҳозир ҳам бу пуллар амир Олимхон номига турган экан. (120 бет). Мансурий отасининг афғон амирлари Омонуллахон (1919-1929 йй) Ҳабибулла Килконий (Бачаи Сақо, 1929 й), Муҳаммад Нодир шоҳ (1929-1933 йй), Муҳаммад Зойир шоҳ (1933-1973 йй) кабилар билан муносабатлари ҳақида қизиқарли маълумотлар келтиради. Амир Олимхон 500 ҳамроҳи билан Қобулга кириб борганида (1921 йил баҳорда) аввал Ҳусайн Кавт боғида яшайди, сўнгра Ҳошимхон боғига кўчирилиб, бир йилдан сўнг эса Муродбеги қалъаси боғига ўтказилган. Муродбеги боғида тўрт ой яшаганидан сўнг унинг охирги қароргоҳи Қобулдан 11 км узоқликда жойлашган Фатуҳ қалъаси боғи бўлган. Бу жой амир ва унга тегишли кишиларга доимий яшаш учун бепул инъом этилган (89 бет). Аслида Сайид Олимхон Афғонистонга ўтганида кўп ҳам қашшоқлашиб қолган эмасди, у афғон амирларининг садақасига зор бўлмаган. Муродбеги қалъасида турганида Ҳожи Мирзо девонбеги қимматбаҳо олмос ва жавоҳирлар билан безатилган уч дона муросса тожларни амирга келтириб берган. Амир олтин камари ва бир дона тожини Омонуллахонга ҳадя этган. Иккинчи тожини Муҳаммад Нодир шаҳга совға қилади. Сўнггги учинчи муросса тожи эса озодлик учун курашаётган мужоҳидлар ҳаракати иштирокчиларига қурол-аслаҳа, от ва анжомлар сотиб олишга сарфланган. Мансурийнинг ёзишича бир муросса тожга ўнлаб Фатуҳ қалъаси сингари жойларни сотиб олиш мумкин бўлган. Афғон амирлари Сайид Олимхонга қанча самимий муносабатда бўлмасинлар ва меҳмондўстлик кўрсатмасинлар унинг эркин ҳаракат қилишга йўл бермаганлар. Фақатгина 9 ой ҳукумронлик қилган Бачаи Сақо даврида Бухоро амири бир қадар Афғонистон мамлакати бўйлаб эркин юриш ҳуқуқига эга бўлган эди. Саййид Олим Мансурий афғон амирларидан Омонуллахон, Мухаммад Нодиршоҳ, Зоҳиршоҳ кабиларни коммунистларга сотқинликда айблайди. Ҳатто, Бухоро амирининг маоши ва сарф-харажатлари ҳам коммунистик шўролар томонидан Омонуллахонга тўлаб турилганлигини ёзади. Аслида афғон амирларига ҳам ўша пайтда осон бўлмаган. Мамлакатда ички тартибни ва тинчликни сақлаш, СССР тазйиқ ва таъқиби остида қолмаслик учун муроса йўлини танлаш керак эди. Бухоро амирига ёрдам кўрсатишгина эмас, балки уни Афғонистонда сақлаб туриш СССР ҳукумрон доираларига қўл келмаган. Совет ҳукуматининг муҳожир туркистонликларни Афғонистондан чиқариб юбориш тўғрисидаги талабига Омонуллахон: “мамлакатимда қўзғалончилик психологияси кучли. Менинг ҳукуматим ағдарилса сизларга ҳам яхши бўлмайди!” деб жавоб берган. Муҳаммад Нодиршоҳ замонида ҳам амирнинг Афғонистонда туғилган фарзандлари олий маълумот олиш ҳуқуқидан маҳрум эдилар. Улар бир шаҳардан иккинчисига кўчиб юролмасди, ер-сув сотиб ололмаганлар. Китобда амир Олимхоннинг шахсий хислатлари ҳақида ҳам бой маълумотлар келтирилган. Сайид Олимхон фалсафа ва адабиёт билан шуғулланган, уни айниқса Мирзо Бедил ижоди қизиқтирган. Қалъаи Фатуда “Бедилхонлик”, ҳамда шеърият кечалари ўтказилган. Ҳатто, у бир марта Қобулда келган футбол камандаси билан мухожир ўзбекларнинг “Турон” командаси ўртасидаги футбол мусобақасини уюштириб, яхши ўйин кўрсатганларга совғалар улашган. Амир доимо бошига салла ўраб, тўн кийиб шарқча таомилга кўра миллий кийимда юрган. Афғонистон шоҳи Омонуллахон 1920 йилларда ислоҳатлар ўтказиб ўз мамлакатида европача кийиб юришни (калта кастюм, шим, шляпа) жорий қилган. 1922 йилда Пағмонда Афғонистон мустақиллиги куни байрами (Жўшон байрами) ўтказилган. Байрам тантаналарига таклиф этилган амир Олимхон ўзбекона кийимида Пағмонга келади, лекин уни соқчи ичкарига киритмайди. Кийимини алмаштириб келиш тўғрисидаги талабни бажармаган амир Фату қалъасигша қайтиб кетади. Амирнинг Афғонистонда туғилган биринчи фарзанди, ҳозирги кунда Туркиянинг Ғозиантиб шаҳрида яшаётган Сайид Умархон ҳам отаси ҳақида маълумот бери туриб: “Падари-бузрукворимиз шикорни (ов) яхши кўрар эдилар. Амир Омонуллахон билан овга чиқиб ўзларининг ўта мерганликларини кўрсатган эдилар. Афғон амири билан биргав овда тушган суратлари бор. Суратда афғон амири европача кийимда, отамиз эса бухороча миллий кийимда тасвирланганлар”-деган эди. Амир Олимхон ўз фарзандларига инглиз, урду тилларини ўргатиш учун Британия Ҳиндистоннинг Муробод шаҳридан Хўжа Рахматулло ва унинг укаси Хўжа Кароматулло исм-шарифли иккита ўқитувчи ёллаган. Улар инглиз айғоқчилари бўлиб, кейинчалик хоинликлари “акамулло” лақабли Умаржон исмли Британия Ҳиндистони мактаб ўқувчиси томонидан аниқланган. Бундан ташқари Оғо Муҳаммад исмли “Даривор” лақабли инглиз жосуси ҳам онаси билан бирга амир боғида бўлиб, Англияга амир ва унинг оиласи ҳақида маълумотлар юбориб турган.\n“Бухоро-Туркистон бешиги” китобида истиқлол учун курашган Иброҳимбек Лақай, Шермуҳаммадбеке, Абдулқаҳҳор каби саркардалар ҳақида маълумотлар берилади. Уларнинг амир Олимхон билан мулоқотлари ўзаро муносабатлари баён қилинади. Китобда Афғонистондаги ўзбек муҳожирлари йўлбошчиларидан бири Сайид Мубаширхон Тарозий, унинг фарзандлари тақдири ҳам ёритилган. 1943 йилда Афғонистонда “Ватанни қутқариш комитети” ўзбек муҳожирларининг ташкилоти раҳбарларидан бири сифатида Тарозий зиндонбанд қилинади. У 1948 йилга келиб озод қилинган. Кейинги умрини Мисрда яшаб 83 ёшда Қоҳирада вафот этган. Катта ўғли Саййид Насрулло Мубашир ҳозир Мисрда яшаб, араб, турк, форс тилларида ижод қилади. Кичик ўғли Абдулло Мубашир 1971 йилда Қоҳира университетида илмий даража олиб араб, форс, турк, урду тилларидан дарс бермоқда. Маккаи мукаррамада бир неча китоблари эълон қилинган. Амир Олимхон муҳожирликда маҳкум этилган миллионлаб ўзбек ватандошлари сингари она-юрти соғинчи билан яшади. Афғонистон бош вазири Аҳмадшоҳга 1943 йилда: “Афғонистонга келганимга 23 йил бўлди. Шу давр ичида кўп ғурбат ва мусибатларни бошимдан кечирдим. Лекин ватан ёди бир муддат ҳам қалбимни тарк этмади. Ватан ёди билан яшадим ва ватан ёди билан ўламан”-деган ҳасратли сўзларни айтган (123 бет). Ёки: “Эй Ватан охирги нафасимгача сена салом дейман... Ватан руҳи менга доим тирикдир”-каби сўзлар ҳам амирга тегишли. Қалб нидосига айланган, дилни ўртовчи ушбу сўзлар совет даврида муҳожирликка маҳкум этилган ҳар бир ўзбекка тегишлидир.\nСаййид Мансур Олимий китобни фақат хотираларигагина таяниб эмас, балки хорижий шарқда яратилган “Туркистон” (Обидшоҳ Пурий)\n“Туркистон ўтмишда” (Ўроз Муҳаммад Саромий),\n“Туркистоннинг аччиқ ҳақиқати” (З. Валидий Тўғон),\n“Марказий Осиё-большевиклар мустамлакаси” (Саййид Расул),\n“Қизиллар” (Халил Холидий),\n“Тулкидан ҳам айёрроқ” (Халилулахон),\n“Туркистон аччиқ ҳақиқатлари” (Шахобиддин Яссавий)\n“Хотиралар” (Муҳаммад Акбар Ашик Қобулий),\n“Жаҳон зиндони” (Саййид Насруллахон Тарозий),\n“Русларнинг Афғонистондаги жиноятлари” каби ўнлаб урду, форс, араб, турк, ўзбек тилидаги китоблардан ҳам фойдаланиб ёзди. Юқорида номлари зикр қилинган адабиётлардан ватанимиз тарихига оид айни пайтда БХСР ҳақида ҳам бой маълумотлар бор. “Бухоро-Туркистон бешиги” китоби эса юртимиз тарихидан ҳикоя қилувчи хорижда яратилган китоблардан биригина холос.


Биринчи ярим йилликда солиқ тушумлари кўпайди\nПандемиянинг Ўзбекистон давлат бюджети даромадлари ва харажатларига таъсири\n17 Avgust 12:40 Иқтисодиёт\nДАВЛАТ БЮДЖЕТИ ИҚТИСОДИЁТ ПАНДЕМИЯ СОЛИҚЛАР ЎЗБЕКИСТОН\n1-июл ҳолатига кўра Ўзбекистон давлат бюджетининг 6 ой ичида тўпланган даромадлари 58,2 трлн. сўмни ташкил этди, бу ўтган йилнинг шу даврига нисбатан 7,5 трлн. сўмга кўп (+ 14,7%).\nДаромаднинг асосий қисми солиқ ва божхона тушумларига тўғри келади. Шу билан бирга, солиққа тортилмайдиган манбалар улуши, авваламбор, давлат улушига дивидендлар тушумлари (фойда) кўпайиши ҳисобига ўсмоқда.\nУмуман олганда, 1-июл ҳолатига солиқ тушумлари 45,9 трлн. сўмни ташкил этди (Давлат солиқ қўмитаси томонидан йиғилган, Божхона қўмитаси ва бошқа тушумларни ҳисобга олмаганда), бу ўтган йилнинг шу даврига нисбатан 6,8 трлн. сўмга (17,2%) кўпдир.\nЎзбекистон давлат бюджетига ўзгартиришлар киритилди\nИккинчи чоракда солиқ тушумларининг пасайишига ва иқтисодий фаоллик ва солиқ имтиёзларига қарамай, биринчи ярим йилликда солиқ тушумлари коронавирус пандемияси даврида ошиб борди.\nДавлат бюджети даромадларининг асосий қисми қуйидаги солиқлардан ҳосил бўлади: ҚҚС – 14,3 трлн. сўм (жами даромадларнинг 24,6%), даромад солиғи – 11,8 трлн. сўм (20,3%), шахсий даромад солиғи – 7 3 трлн. сўм (12,5%), ер қаъридан фойдаланганлик учун солиқ – 7,6 трлн. сўм (13%) ва акциз солиғи – 5,8 трлн. сўм (10%).\nБиринчи ярим йилликда давлат бюджети харажатлари 9,5 трлн. сўмга ўсиб, 64,878 трлн. сўмни (+ 17,3%) ташкил этди. Шундай қилиб, 6,721 трлн сўмлик бюджет камомади шаклланди.\nУмумий харажатлар таркибида энг катта улуш ижтимоий соҳага тўғри келади – 34,6 трлн. сўм (53,4%).\nҲисобот даврида маҳаллий бюджет даромадлари 12,87 трлн. сўмни, харажатлари эса 20,2 трлн. сўмни ташкил этди.\nЎзбекистонда халқаро стандартларга эга ёқилғи қуйиш шохобчалари иш бошлади\nИккинчи чоракда (апрел-июн) биринчи чоракка нисбатан солиқ тушуми 3,96 трлн. сўмга камайди.\nНорманинг этакчи мутахассиси Жорилла Абдуллаев, қуйидагилар солиқ тушумларининг камайишига олиб келганлигини таъкидлади:\nсолиқ тўловчиларнинг иқтисодий фаолиятига таъсир қилган пандемия;\nйил бошидан ҚҚС бўйича ставка ва бошқа кўрсаткичларнинг пасайтирилиши – бюджет даромадларини таъминлайдиган асосий солиқ;\nпандемия (туризм, овқатланиш ва бошқалар) дан кўпроқ зарар кўрган кичик бизнес ва соҳаларга, биринчи навбатда, тадбиркорлар фаолиятига боғлиқ бўлмаган солиқларга (мулк, ер солиғи), шунингдек ижтимоий солиқ ва солиқларга имтиёзлар ва преференциялар бериш ҳақида айтиб ўтилган.\nСолиқ тушумларининг кўпайиши сабаблари қуйидагилар:\nдаромад солиғи ва фойдали қазилмалардан фойдаланганлик учун солиқни тоғ-кон корхоналари ҳисобига кўпайтириш. Улар учун солиқ ставкалари оширилди, фойдани солиққа тортиш тартиби ўзгартирилди. Бу қимматбаҳо металларга нархларнинг ўсиши билан бир қаторда бюджет даромадларининг кўпайишини таъминлади;\nбаъзи тўловчиларнинг 2019 йил охирига қадар 1 миллиард сўмдан ортиқ маблағ айлангач, умумий белгиланган солиқларни тўлашга ўтишлари;\nресурсларга солиқ ставкаларини индексация қилинди ва оширилди;\nбиринчи чоракда солиқ тушумларининг анча юқори даражаси;\nдавлат корхоналари томонидан 2019 йилда олинган соф фойда бўйича давлат улушига ҳисобланган дивидендлар бюджетига тўлиқ ёъналтирилиши;\nдавлат ва маъмурий органлар, судлар ва прокурорлар, вазирликлар ва идораларнинг депозит ҳисобварақларида шаклланган маблағлар қолдиқларининг 50% солиқ, мажбурий тўловлар, йиғимлар ва пенялардан ушлаб қолиш ҳисобига бюджетга ўтказилиши.\n400;">Пандемия хужалик юритувчи субъектларнинг молиявий-хўжалик фаолиятига жиддий салбий таъсир кўрсатди ва бу бюджетга солиқ тушумларига таъсир қилди. Давлат томонидан кўрилаётган чора-тадбирлар маълум даражада хўжалик юритувчи субъектлар фаолиятида юзага келадиган муаммоларни юмшатди ва давлат бюджети даромадларини таъминлаш билан боғлиқ катастрофик вазиятнинг олдини олишга ёрдам берди. Солиққа тортишдаги ўзгаришлар имтиёзлар ва преференциялар орқали кичик бизнесни қўллаб-қувватлаш учун киритилди. Шу билан бирга, мамлакатнинг энг йирик корхоналари бюджет йуқотишларини қоплайдиган ва солиқ тушумларини таъминлайдиган асосий субъектларга айланди.\nЎзбекистонда Газли-Когон газ қувурининг янги тармоғи қурилмоқда\nОлтин экспорти икки ойдан бери ўсмаяпти\n2021 йилда суғориш 25% га камаяди\nДори воситалари экспорти тўрт бараварга ошди\nШунингдек, бугун Ўзбекистон ва Тошкент янгиликлари бўлган материалларни нашр этамиз. Кўп сонли нашрларга саҳнадаги видео ва фотосуратлар ёки Интернетдаги рангли тематик расмлар ҳамроҳлик қилади. Сиз шошилинч ва фавқулодда вазиятлар ҳақидаги янгиликларни бизнинг манбамиздан топишингиз мумкин. Сиз бу ерда Тошкент ва мамлакатнинг бошқа шаҳарлари, сўнгги соат, кун, ҳафтада юз берган янгиликларни топишингиз мумкин. Бизнинг янгиликлар порталида яратилган барча нашрлар сақланиб қолади. Бизнинг веб-сайтимизни ўқинг, шунда сиз доимо барча воқеалардан хабардор бўласиз.


Менга ёлғончи онам керак | Azon.uz - Ахборот-таҳлилий портал\nМенга ёлғончи онам керак\n2126 14:00 21.06.2020\nСаккиз ёшли болажоннинг онаси вафот этганидан сўнг дадаси фарзандини ёлғиз қолишидан қўрқиб, она меҳридан айрилиб қийналиб қолмасин деб, бошқа аёлга уйланди.\nОрадан бир неча кун ўтгач ота фарзандини бағрига босиб, эркалаб:\n– Тойчоғим, янги онанг билан аввалги онангни орасида қандай фарқ бор, деб сўраб қолди.\nБола жуда ҳам беғуборлик билан жавоб берди:\n– Ҳақиқий онам менга ёлғон гапирардилар, аммо иккинчи онам ҳамма айтган гапларида содиқ турадилар.\nОта таажжубланиб сўради:\n– Қанақасига, болажоним?\n– Ўйнаб ўтирганимда онамга ёқмайдиган иш қилсам, менга айтардилар:\n"Агарда қулоқ солмасликни бас қилмасанг ва менга зулм қилаверсанг сенга овқат бермай қўяман", дердилар... гапларига парво ҳам қилмасдим. Баъзан, кўчада кўп ўйнаб қолиб кетсам, чиқиб мени кўчама-кўча излардилар, мени топмагунларича оёқлари қаерга бошласа ўша ерга кетаверардилар. Ва ниҳоят мени топганларидан кейин юз кўзларимдан ўпиб, мени уйга олиб борардилар ва мазали таомлари билан сийлардилар.\nЭнди эса янги онам, "агар ўйинни бас қилмасанг сенга овқат йўқ", дедилар. Мана икки кундан бери қорним оч, жуда қийналиб кетдим дада....!\nМенга ёлғончи онамни қайтариб беринг, илтимос дада. Ёлғончи онамни соғиндим дея йиғлаб юборди...\nБолалар она Ибрат етим Етимпарварлик Махсус Мақолалар\n"Ҳар бир исмдан фарзандларимизга насиба бордир"\n581 12:28 27.02.2021\nИсроил ўғирланган болалар учун товон тўлайди\n682 17:30 23.02.2021\nҚирғизистон. Болалар ўртасида пневмония тарқалди\n812 15:05 19.02.2021\nНигерияда мактаб ўқувчилари ўғирлаб кетилди\n553 22:12 17.02.2021\nЯнгийўлда номаълум эркак 8 ёшли болани ўғирламоқчи бўлган – ИИББ изоҳи\n1228 11:40 03.02.2021


Беларусда якшанба намойишлари бўлиб ўтмоқда | Qalampir.uz\nБеларусда якшанба намойишлари бўлиб ўтмоқда\nОлам\t13 Декабрь 2020 15:05 2736\nМинск ва Беларуснинг бошқа шаҳарларида бугун, 13 декабрь, якшанба куни Президент сайловлари натижалари ва намойишчиларга нисбатан зўравонликларга қарши рухсатсиз намойишлар бошланди. Бу ҳақда “Tut.by” хабар бермоқда.\nМаълумотларга кўра, Минскнинг айрим туманларида бир гуруҳ одамлар кўчага оқ-қизил-оқ байроқлар билан чиқишган. Аввалроқ норозилик ҳаракатлари бугун, 13 декабрь соат 12:00 да бошланиши ҳақида хабар берилган.\nНашрнинг ёзишича, норозилик ҳаракатлари давом эяпти. Намойишчилар байроқларни кўтариб, “яшасин Беларусь”, дея кўчаларда шовқин солмоқда. Шунингдек, пойтахтда тушдан кейин Ҳукумат тарафдорлари митинги бошланган. Унда давлат рамзлари бўлган машиналар шаҳар марказига қараб ҳаракатланган.\nМинскдан ташқари, намойишчилар Заславл, Гродно ва бошқа шаҳарларда кўчаларга чиқмоқда.\n04 Май 14:44 38745\n03 Май 09:38 32512\n05 Май 09:47 31033\n03 Май 22:59 29065\n05 Май 13:35 26050


Ислом оламининг энг машҳур авлиёларидан бири, нақшбандия тариқатининг асосчиси бўлган Хожа Баҳоуддин Нақшбанд милодий 1318 йилнинг март ойида Бухоро вилоятининг Когон туманидаги Қасри Ҳиндувон қишлоғида туғилган.\nХалқ орасида Баҳоуддин, Баҳоуддинжон, Хожа Баҳоуддин, Баҳоуддин Балогардон, Балогардон, Хўжайи Бузрук, Шоҳи Нақшбанд номлари билан ҳам машҳур. Хожа Баҳоуддин Нақшбанднинг асл исми Муҳаммаддир.\nМанбаларда у кишининг отаси ҳам бобоси ҳам Муҳаммад исмида бўлгани қайд этилади. Баҳоуддин Нақшбанднинг насаби ота тарафдан Ҳазрат Алига, она тарафдан ҳазрат Абу Бакр Сиддиққа бориб тақалади. Хожалар авлодидан бўлгани учун унинг номи олдига хожа сўзини ишлатиш расм бўлган.\nЁшлигида отаси билан бирга кимхобга нақш солиш ҳунари билан машғул бўлгани учун Нақшбанд лақаби билан машҳур бўлган. Ўша даврда матоларга нақш ишлаган, нақш солинган кўйлаклар ёки нақшли гиламлар тўқиган касб эгалари нақшбанд дейилган. “Баҳоуддин” сўзи “Диннинг нури” деган маънони англатади. Бу Хожа Нақшбандга кейинчалик берилган фахрли унвон.\nБаҳоуддин Нақшбанд умри давомида бир неча пирнинг тарбиясини олган. Биринчи пири – Хожа Муҳаммад Бобойи Самосий эди. Кекса шайх бу ёш муридини тарбиялашни ўринбосарларидан бўлмиш Амир Саййид Кулолга топширади. У тариқат бобида билганларини ўргатиб бўлганидан кейин шогирдига ижозат беради. Баҳоуддин илм истаб, яссавия тариқати шайхларининг машҳур вакилларидан бўлмиш Қусам шайх олдига, Нахшаб, яъни ҳозирги Қаршига боради. Уч ой ундан таълим олади. Баҳоуддиннинг бу пирга ихлоси баланд бўлган, айни чоғда Қусам шайх ҳам уни ўз ўғлидек билиб, муридига чексиз ҳурмати туфайли умрининг охиригача Бухорода яшаб, шу ерда вафот этади.\nМанбаларнинг далолат беришича, у Хожа Абдулхолиқ Ғиждувоний (1103–1179)дан руҳий тарбия олган. Баҳоуддин Нақшбанднинг умри асосан Бухоро ва унинг атрофидаги қишлоқларда ўтган. Ғарибона ҳаёт кечирган, фақат ўз меҳнати билан кун кўрган. Хизматкор ёки қул сақламаган. Ўз таълимотини яратишда Юсуф Ҳамадоний ва Абдулхолиқ Ғиждувоний назарияларига асосланган. Таълимоти асосида: “Дил – ба ёр-у, даст – ба кор” (“Кўнгил Аллоҳда бўлсин-у, қўл иш билан банд бўлаверсин”), – деган шиор ётади.\nТасаввуфдаги ҳар қандай тариқат каби, хожагон-нақшбандия тариқати ҳам ўз ғоялари, тартиб-қоидалари, одоблари ва қатъиятларини шакллантиришда жуда қадим ришталардан сув ичган. Аммо тариқатнинг бутун моҳиятини унинг бош шиори бўлмиш: “Дил – ба ёр-у, даст – ба кор” ҳикмати ҳамда яна ўн бир қоида белгилаб беради. Бу қоидалар “рашҳалар”, яъни “томчилар” деб юритилган. Рашҳалар Юсуф Ҳамадоний, Абдулхолиқ Ғиждувоний ва Баҳоуддин Нақшбанд тарафларидан асосланган\n• Сарвари олам Муҳаммад (соллаллоҳу алйҳи васаллам) (570–632).\n• Ҳазрат Абу Бакр Сиддиқ (розияллоҳу анҳу) (573–634).\n• Ҳазрат Салмон Форсий (розияллоҳу анҳу) (578–657).\n• Ҳазрат Қосим ибн Муҳаммад (раҳматуллоҳи алайҳ) (ваф. 605 й.).\n• Ҳазрат Имом Жаъфари Содиқ (раҳматуллоҳи алайҳ) (702–765).\n• Султон ал-орифин Боязид Бистомий (қуддиса сирруҳу) (ваф. 875 й.).\n• Шайх Абул Ҳасан Харақоний (қуддиса сирруҳу) (963–1033).\n• Шайх Абу Али Формадий (қуддиса сирруҳу) (962–1055).\n• Ҳазрат Хожа Юсуф Ҳамадоний (қуддиса сирруҳу) (1049–1141).\n• Ҳазрат Хожа Абдулхолиқ Ғиждувоний – Хожаи жаҳон (1103–1179).\n• Ҳазрат Хожа Ориф Ревгарий – Моҳитобон (қуддиса сирруҳу) (ваф. 1317 й.).\n• Ҳазрат Хожа Маҳмуд Анжирфағнавий (қуддиса сирруҳу) (ваф. 1317 й.).\n• Ҳазрат Хожа Али Рометаний (қуддиса сирруҳу) (ваф. 1326 й.).\n• Ҳазрат Хожа Муҳаммад Бобойи Самосий (қуддиса сирруҳу) (ваф. 1354 й.).\n• Ҳазрат Хожа Саййид Амир Кулол (қуддиса сирруҳу) (ваф. 1370 й.).\n• Ҳазрат Хожа Баҳоуддин Нақшбанд Бухорий (қуддиса сирруҳу) (1318–1389\n• Ҳуш дар дам (Ҳар нафас ҳушёр турмоқ).\n• Назар бар қадам (Ҳар қадамни назарда тутмоқ).\n• Сафар дар ватан (Ватан ичида сайр этмоқ).\n• Хилват дар анжуман (Анжуман ичра хилватда бўлмоқ).\n• Ёткард (Аллоҳ номини ёдда такрорлаш);\n• Бозгашт (дилида яна Аллоҳга қайтиш);\n• Нигоҳдошт (солик калимаи шаҳодатни айтганда хотирни жам қилиш, хаёлни бўлмаслик);\n• Ёддошт (солик ҳар доим Аллоҳни ёдда тутиб огоҳ бўлиши).\n• Вуқуфи замоний (замондан воқиф бўлиш);\n• Вуқуфи ададий (Зикрда ададга (саноққа) амал қилиш, яъни зикр айтувчи зикрни бир нафасда неча марта айтиши);\n• Вуқуфи қалбий (дилнинг доимо Аллоҳ таоло томонига тайёр бўлиб туриши).\nДругие материалы в этой категории: « Расулуллоҳга муҳаббатли бўлган Руфай ибн Миҳрон\tБир савол сўрасам: Аёл киши талоқ талаб қилса бўлади-ми? »


Коронавирусдан вафот этган 13 ёшли боланинг дафн маросимида оила аъзолари иштирок этолмади\nТўланаётган солиқлар қандай мақсадларда фойдаланилиши ҳар бир инсонни қизиқтириши табиий. Аввало, мамлакат бюджетини шакллантиришда солиқлар муҳим ўрин тутади. Таъбир жоиз бўлса, солиқ тизими бюджетнинг қон томиридир.\nШу ўринда таъкидлаш жоизки, биз тўлайдиган солиқлар ўзимизга қайтиб келади. Энди ушбу масалани бироз атрофлича таҳлил қилсак. Биргина, буни мол-мулк ва ер солиғи мисолида кўриб чиқамиз. Уй-жой ва ҳовлига эга фуқаролар ер ҳамда мол-мулк солиғини тўлайди. Айнан мазкур солиқ турлари бевосита маҳаллий бюджетга келиб тушади. Демак, шаҳару туманларимизнинг ободлиги, янада кўркам қиёфага кириши, янги ижтимоий соҳа объектларининг бунёд этилиши, кўчаларимизнинг равон бўлиши тўғридан-тўғри тўланадиган солиқлар билан боғлиқлигини алоҳида қайд этиш лозим.\nУмуман, солиқлар нималарга сарфланади? Солиқлар бюджет ташкилотлари ходимларига иш ҳақи, фарзандларимизнинг эмин-эркин мактабда таҳсил олиши, боғчаларда тарбияланаётган фарзандларимиз тарбияси, касалхоналарда бепул даволаниш, чегараларимизнинг дахлсизлигини таъминлаш, тинчлик посбонлари, армиямизнинг харажатларига сарфланади. Бундан ташқари, пенсионерларнинг пенсиялари, талабаларнинг стипендиялари, кам таъминланганлик, ногиронлик, ҳомиладорлик ва туғиш нафақалари ҳам бевосита тўланадиган солиқлардан шакллантирилишини таъкидлаш лозим.\nЎзбекистон Республикаси Президенти топшириғига мувофиқ ҳудудларни ижтимоий-иқтисодий ривожлантириш бўйича харажатлар учун маблағлар ҳам солиқлар натижасида тўпланади.\nКиритилди: 06:30 18.01.2020. Ўқилди: 798 марта. Фикрлар сони: 0 та.\nЎзбекистондаги турли диний конфессия вакиллари мурожаа...


Нур-Султон: келажак шаҳри 22 ёшда | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚуёшли Алматидан пойтахтни кўпчиликка номаълум Ақмўлага кўчириш тўғрисида қарор қабул қилинганига йигирма йилдан кўпроқ вақт бўлди. Ўшанда дашт қўйнида янги мегаполис яратиш ғояси кўпларга имконсиздек туюлганди. Бугун эса Биринчи Президент Нурсултон Назарбоев ғояси – Евроосиё материги марказида келажак шаҳрини бунёд этиш фикри рўёбга чиқди. Унда дунёнинг жуда кўп иқтидорли ва таниқли меъморлари лойиҳалари ҳаётга татбиқ этилди.\nКулайша Ақтаева, Қозоғистон Республикаси Биринчи Президенти– Элбоши кутубхонаси директори ўринбосари:\n- Олий кенгаш томонидан пойтахтни кўчириш ғояси тасдиқлангач, энг жасур ғояларни рўёбга чиқариш учун имконият туғилди. Гарчи биринчи республика танлови ғолиблари мавжуд бўлгани ҳолда, Алмати ва Ақмўла меъморлари гуруҳи таклиф этган ғоялар ўша вақтларда фақат Нурсултон Абишевич Назарбоев идрокида яшаётган манзараларни қамраб ололмади. Бунга фақат Кисе Куракава – ижодида метаболизм концепцияси ўрин олган жаҳон меъморлик мактаби вакилларидан бири эришди.\nШуни ҳам айтиш керакки, пойтахтни Ақмўлага кўчириш ғояси –стратегик муҳим қарор эди. Бу шаҳарнинг афзалликлари қатор факторлар билан белгиланади. Географик жойлашиши ҳамда қулай экологик вазият – шулар қаторида. Шаҳар келгусида ривожланиш учун имкониятларга эгалиги ҳам жуда муҳим эди. Ижобий жиҳатларнинг барчасини ҳисобга олган ҳолда Ақмўла танланди. Ўша тарихий муҳим воқеалар солномаси Биринчи Президент кутубхонасида сақланмоқда.\n- Қўлимизда пойтахтимиз фотосолномаси мавжуд, дей оламиз. Чунки барча жараёнлар суратларда муҳрланган. Жуда қизиқарли фотографиялар бор. Масалан, «Байтерек» монументи, Нурсултан Абишевич «Байтерек» монументи эскизлари муаллифи эканлигини биламиз. Амалда биз шу каби лойиҳаларнинг илк нусхаларидан рўёбга чиқарилгунича бўлган даврни ўз ичига олган тарихий материаллар мажмуасига эгамиз.\nҚозоғистон пойтахти йил сайин кўркамлашиб бораяпти. Янги бинолар, кўприклар, кўчалар, бутун бошли микрорайонлар бунёд этиляпти. 5-6 йил аввал келганлар унинг нақадар ўзгарганини кўрмоқда. Бугунги Нур-Султон – салобатли миллионер шаҳар. Туғилган кун муборак, пойтахтим!\nАстанакоронавирусҚозоғистонНурсултон НазарбоевНур-СултонҚозоғистоннинг биринчи президенти


Она бўлиш арафасидаги ва фарзандли бўлган машҳурлар - Darakchi\nШОУ-БИЗНЕС 02.12.2018, 19:48\nЎзбек шоу-бизнеси вакиллари орасида 2018 йилда ота-оналик бахтига муяссар бўлган ва фарзанд кутаётган машҳурлар рўйхатини "Кунутун" нашри эълон қилди.\nХонанда Дилсўз - Гўзал Жуманиёзова учинчи бор она бўлиш арафасида. Хонанданинг Дилсўз ва Сафина исмли икки қизи бор.\n2018 йилнинг 15 май куни Жамшид билан турмуш қурган хонанда Умидахон ҳам фарзанд кутмоқда.\nАктриса Муқаддас Саъдуллаева ҳам яна она бўлиш арафасида. Акстрисанинг Саъдияхон исмли бир қизи бор.\n2018 йилда фарзандли бўлган машҳурлар:\nХонанда Нилуфар Усмонова ўзбек шоу-бизнесида фарзандлар бўйича жуда ҳам етакчи. Хонанда 1 август куни бешинчи фарзандини дунёга келтирди. Қизалоққа Сафия деб исм бердилар.\nХонанда ва бошловчи Карен Гафуржанов ва унинг рафиқаси Садоқат 2018 йилда ўғил фарзандли бўлишди.\nОйбек ва Нигора иккинчи бор ота-оналик бахтига мушарраф бўлдилар. Юлдузли оилада 26 май куни иккинчи ўғил фарзанд дунёга келди.\nТаниқли бошловчилар Шох Алимович (Нодиршох) ва Ойхон Ифорзодалар хонадонида июль ойида иккинчи ўғил фарзанд дунёга келди. Жуфтликнинг катта ўғиллари Амиршох бир ёшдан ошган. Иккинчи фарзандларига Зохиршох деб исм берганлар.\nВИА «Мароканд» гуруҳининг аъзоси Абдурашид Тошматов қиз фарзандли бўлди. У биринчи бор оталик бахтига муяссар бўлди.\n«Сетора» гуруҳи илк таркиби аъзоси Лейли февраль ойида иккинчи бор оналик бахтига муяссар бўлди. У қиз фарзандни дунёга келтирди.\nТаниқли актриса Гулчеҳра Шаропова (Эшонқулова) ҳам бу йил иккинчи бор оналик бахтига эришди. АҚШда истиқомат қилаётган актриса қиз фарзандли бўлди.\nРежиссёр Зебо Наврузованинг кенжа ўғли Муҳаммадали ҳам бу йил оталик бахтига муяссар бўлди. Унинг хонадонида ўғил фарзанд дунёга келди.\nХонанда ва актёр Диёр Маҳкамов хонадонида ҳам бу йил янги чақалоқ дунёга келди.\nХонанда Шаҳноза Отабоева ва актёр Комол Бобоназаровларнинг оиласида ўғил фарзанд дунёга келди.


Венесуэлада 4-марта фавқулодда иқтисодий вазият тартиби узайтирилди\n07:40 / 16.09.2016\nВенесуэла президенти Николас Мадуро жорий йилда 4-марта фавқулодда иқтисодий вазият тартибини узайтирди, деб хабар бермоқда ТАСС ахборот агентлиги.\nҚарорнинг амал қилишини узайтириш "ижтимоий, иқтисодий ва сиёсий соҳалардаги вазиятлар" сабабли қабул қилинган. Бу вазиятлар конститутцион тартиб, миллий хавфсизлик, фуқаролар ва давлат институтларига салбий таъсир қилади, деб айтилди 15 сентябрда чиққан Gaceta Оficial ҳукумат нашрида.\nФавқулодда вазият биринчи марта нефть нархларининг пасайиши ортида жорий йилнинг январида эълон қилинганди.\nЖорий йилда Венесуэладаги чўзилиб кетган молия-иқтисодий инқироз ортида маҳсулот ва озиқ-овқат дефицити кескинлашди. Мамлакатнинг бир қатор ҳудудларида фуқароларнинг юзага келган вазиятдан норозиликлари ҳуқуқ-тартибот муассасалари ходимлари билан тўқнашувларга айланиб кетган.\nВенесуэла фавқулодда иқтисодий вазият


ЎзА - Тошкент вилоятида жорий йилда 228 MTM фойдаланишга топширилади\n13.06.2018 18:21 Чоп этиш версияси\nТошкент вилоятида жорий йилда 228 MTM фойдаланишга топширилади\nБу борада вилоятда ишлаб чиқилган “Йўл харитаси”га мувофиқ, туман ва шаҳарларда 164 нодавлат, 48 давлат-хусусий шериклик асосидаги мактабгача таълим муассасаси ташкил этиш ва 16 уй-боғча фаолиятини йўлга қўйиш режалаштирилган.\nМаълумотларга кўра, айни пайтда вилоятда 509 мактабгача таълим муассасаси фаолият юритмоқда. Уларда боғча ёшидаги болаларнинг 35 фоизи қамраб олинган бўлиб, 69 минг 490 жажжи ўғил-қиз тарбияланаётир.\n– Албатта, бу кўрсаткич ҳали етарли эмас, – дейди вилоят мактабгача таълим бошқармаси бошлиғи Н.Далабоева. – Бу борада Президентимизнинг мактабгача таълим тизимини тубдан такомиллаштиришга доир фармон ва қарорлари қабул қилингани айни муддао бўлди. Шу асосда ташкил этиладиган боғчалар ҳисобига биргина шу йилнинг ўзида 17 минг 500 бола мактабгача таълимга қамраб олинади.\nЖорий йилнинг ўтган даврида вилоятда тадбиркорлик субъектлари ва фуқаролар томонидан 1 минг 869 ўринга мўлжалланган 32 нодавлат мактабгача таълим муассасаси фаолияти йўлга қўйилди. Янгийўллик тадбиркор Раҳима Наимова томонидан Тинчлик маҳалласида ташкил этилган “Болажон-Полвонжон” хусусий нодавлат боғчаси шулар жумласидандир.\n– Қишлоғимизда боғча йўқлиги, боғчаси бор ҳудудлардан нисбатан олис экани сабаб болаларни мактабгача таълимга бериш деярли имконсиз эди, – дейди тадбиркор Р.Наимова. – Шу боис кўпдан буён қишлоқ болалари учун боғча ташкил этишни ўйлаб юрардим. Президентимиз саъй-ҳаракатлари билан мактабгача таълим тизимида кечаётган ислоҳотлар, хусусан, бу борада тадбиркорларга берилаётган имкониятлардан руҳланиб, орзуимни амалга оширдим. Ҳозирги кунда боғчамизда 50 ўғил-қизга 8 тарбиячи-мураббия таълим-тарбия бермоқда.\nМуассасада машғулотлар ўзбек тилида олиб борилади. Инглиз ва рус тиллари, шунингдек, шахмат-шашка ва рақс тўгараклари фаолияти йўлга қўйилган. Бу болаларнинг жисмонан соғлом, маънан етук бўлиб улғайишига хизмат қилади.


Организмдаги айрим белгиларга беэътибор бўлманг! - 10 Ноября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Ноябрь » 10 » Организмдаги айрим белгиларга беэътибор бўлманг!\nКундалик турмушимизнинг одатий ташвишлари билан банд бўлиб, кўпинча ўзимизга вақт ажрата олмай қоламиз. Ваҳоланки, организмда юз берадиган ҳеч бир ўзгариш шунчаки рўй бермайди. Қуйидаги белгиларни ўзингизда сезган бўлсангиз, дарҳол шифокорга мурожаат қилинг.\nЛабларингизда ёриқлар ва оғиз атрофидаги мушакларда ҳолсизлик сезсангиз, сочларингиз кўп миқдорда тўкилаётган бўлса, организмингиз В2 витаминига кучли эҳтиёж сезаяпти. Таомномангизни сут маҳсулотлари, тухум, ёнғоқ, шафтоли, соя соуси, нок, помидор ва гулкарам билан бойитинг.\nШамоллаганда ва узоқ вақт оч юрганда тил оқ рангга киради. Гастрит ҳуружида эса тил ранги жуда ҳам оқариб кетади.\nСтресс ва сиқилиш натижасида юз беради. Агар доимий равишда томоғингиз қуриса, В3 витаминига бой товуқ гўшти, ёнғоқ, мол гўштини кўпроқ истеъмол қилинг.\nУнутманг, томоқ қуриши баъзан сўлак безлари яллиғланишига олиб келади. Бу ўз навбатида қандли диабет бошланиши дегани.\nТерининг пўст ташлаши\nКўпинча А ва В2 витаминининг етишмаслигига белги беради. Ушбу витаминларга тўйинган маҳсулотларни таомномангизга зудлик билан киритинг. Агар тери тушиши кучли қичишиш билан кечаётган бўлса, дарҳол шифокорга учрашинг. Замбуруғли касаллик белгиси ҳисобланади бу.\nТерингизда томирларнинг ёрилишига ўхшаш майда доғларга кўзингиз тушса, сизда қон қуюлиши ёки жигар фаолияти бузилиши кузатилаяпти. Қон таҳлили топшириб, бунга ойдинлик киритиб олинг.\nЁрқин рангларга нигоҳингиз тушганда кўзларингиз қамашиши мунтазам спритли ичимликлар исътемол қилиш ва кашандалик натижаси. Вақтида зарарли одатларингиздан воз кечинг. Баъзида иситмаси кўтарилганда ҳам бу ҳолат юз бериши мумкин. Яна бир сабаби А витаминига бўлган эҳтиёж. Уни пишлоқ, сабзи ва помидордан топасиз.\nОғиздан нохуш ҳид келиши\nАгар бу кечки зиёфат ёки тишингизни ювмаганингиз билан боғлиқ бўлса, қондаги қанд миқдорини аниқланг, жигар фаолиятига эъитибор қаратинг. Оғиздан аммиак кислотаси ҳиди келса, буйрак хасталигига белгиси, жуда нохуш ис эса сурункали бронхит билан оғриган кишиларда кузатилади.


Куман Мессига қандай ўйнаш кераклигини ўргатмоқда » Футбол янгиликлари 2021\nGoal24.uz » Европа жамоалари » Испания » Куман Мессига қандай ўйнаш кераклигини ўргатмоқда\nРоналд Куман бош мураббий сифатида Лионел Мессига майдонда қандай ўйнаш кераклигини ўргатмоқда.\nМаълумотларга қараганда, нидерландиялик мутахассис янги мавсумда 4-2-3-1 схемасини қўлламоқчи. Бу тактикада Лионел Месси ўзи ўрганганидек истаган жойида эркин ўйнай олмайди. У ўнг қанот ҳужумчиси вазифасини бажаришига тўғри келади.\nКуман Мессининг ўйин давомида фақат ҳужумга эътибор қаратиши учун ярим ҳимояга қайтмаслиги ва жамоадошларидан тўп кутиши кераклигини уқтирмоқда. Одатда, аргентиналик ҳужумчи майдоннинг рақиб томонидан тўпни олиб, олдинга интиларди. Янги тактика бўйича у ўйин тизгинини ўз қўлидМесси 20 йиллик ўйин услубини ўзгартиради\nа ушлаб туролмайди, балки плеймейкер ва ярим ҳимоячиларга қарам бўлиб қолади.